Ha основу члана 31. став 1. Закона о Влади („Службени гласник РС”, бр. 55/05, 71/05 – исправка, 101/07, 65/08, 16/11, 68/12 – УС, 72/12, 7/14 – УС, 44/14 и 30/18 – др. закон) и члана 2. став 1. Уредбе о службама Владе („Службени гласник PC”, бр. 75/05 и 48/10),

Влада доноси

**У Р Е Д Б У**

**о изменама и допунама Уредбе о Управи за заједничке**

**послове републичких органа**

Члан 1.

У Уредби о Управи за заједничке послове републичких органа („Службени гласник РС”, бр. 63/13, 73/17 – др. уредба и 76/17), у члану 2. став 1. тачка 5) после речи: „архивских послова” додају се запета и речи: „послова чувања архивске грађе и документарног материјала”.

У тачки 12) реч: „NASSR” мења се речју: „НАССР”.

Тачка 13) мења се и гласи:

„13) превоз службеним возилима, одржавање и гаражирање возила републичких органа, послови у вези сагласности за обезбеђивање паркинг простора на јавним површинама, као и послове одобравања права приступа паркинг просторима објеката републичких и других државних органа”.

Члан 2.

После члана 3. додаје се члан 3а који гласи:

„Члан 3а

Послове из члана 2. став 1. тач. 5) и 6) ове уредбе, а који се врше у згради Владе и за потребе Владе, председника и потпредседника Владе, Републичког секретаријата за законодавство и Генералног секретаријата Владе врши Генерални секретаријат Владе.

Послове из тач. 7), 8) и 9) ове уредбе врши Управа, осим уколико не добије обавештење о одлуци Генералног секретара да те послове врши Генерални секретаријат.”

Члан 3.

Управа за заједничке послове републичких органа ускладиће Правилник о унутрашњем уређењу и систематизацији радних места са одредбама ове уредбе у року од 30 дана од дана њеног ступања на снагу.

Члан 4.

Ова уредба ступа на снагу осмог дана од дана објављивања у „Службеном гласнику Републике Србије”.

05 Број: 110-2111/2025-1

У Београду, 12. марта 2025. године

В Л А Д А

|  |  |
| --- | --- |
|  | ПРЕДСЕДНИК  Милош Вучевић |